วันนี้ออกไปประชุมกับหัวหน้าข้างนอก เจ้านายชวนว่าอยากไปร้านNew York Cheesecake เป็นร้านเค็กที่เปิดที่อเมริกาแล้วมาเปิดสาขาที่ประเทศไทย ไปอ่านเจอมามาแถวนี้พอดีเลยขอลองไปทาน  NYCC เป็นร้านเล็กๆ ตั้งอยู่ที่ภายในศูนย์การค้าคริสตัลดีไซน์เซ็นเตอร์ (Crystal Design Center) เลียบทางด่วนรามอินทรา ตรงข้ามคริสตัลพาร์ค แอบอยู่ระหว่างตึก B และ C การต้องแต่งของร้าน ภายนอกร้านใช้สีส้มโดดเด่น สะดุดตา มีโลโก้เป็นรูปappleลูกโตสีแดง ซึ่งน่าจะมาจากการที่เมือง New York City ได้รับการขนานนามว่า Big Apple นั่นเอง หน้าร้านมีเทพีเสรีภาพตั้งตระหง่าน อยู่ใกล้ๆกับประตูทางเข้า ที่สั่งก็ต้องเป็นเมนูนิวยอร์คชีสเค้ก ชิ้นใหญ่หนามาก เนื้อเค็กเนียนนุ่มมากๆ เขาให้เลือกว่าจะราดเป็นสตอเบอร์รี หรือว่าบลูเบอร์รี่ ก็ต้องเลือกเป็นบลูเบอร์รี่อย่างแน่นอนอยู่แล้ว ไม่หวานมาก พอทานพร้อมกันเข้ากันได้ดีจริงๆ ลองแวะมาทานกันดู